ເຄັນຢາ ເປັນປະເທດ ທີ່ຜະລິດຢາຕົວໃໝ່ ສຳຫຼັບພວກເດັກນ້ອຍໂດຍສະເພາະ 
ເຄັນ​ຍາ ​​ເປັນ​ປະ​ເທດ​ທຳ​ອິດ​ໃນ​ໂລກ ​ທີ່​ເປັນ​ຜູ້​​ແນະນຳການ​ປິ່ນປົວ ໂຣ​ກປອດ​ແຫ້ງ ​​ໂດຍ​ສະ​ເພາະ​ໃນ​ໝູ່ ​ພວກ​ເດັກນ້ອຍ.
ໂຣກປອດແຫ້ງ ແມ່ນນຶ່ງໃນບັນດາໂຣກທີ່ອັນຕະລາຍສຸດ ທັງເປັນໂຣກທີ່ຮ້າຍແຮງເຖິງຕາຍ ຢູ່ໃນໂລກ ສູນກາງຄວບຄຸມພະຍາດຂອງສະຫະລັດ ຄຳນວນວ່າ ປະຊາກອນໂລກ ປະມານ 1 ສ່ວນ 3 ແມ່ນພາກັນເປັນໂຣກນີ້ ແລະໄດ້ເອົາຊີວິດຂອງຜູ້ຄົນໄປຈຳນວນ 1 ລ້ານ 5 ແສນ ຄົນໃນປີ 2014 ໃນປະເທດ ແຄັນຍາ ການຕໍ່ສູ້ກັບໂຣກດັ່ງກ່າວໃນໝູ່ພວກເດັກນ້ອຍ ໄດ້ກາຍເປັນເລື້ອງ່າຍຂຶ້ນ ຍ້ອນຢາຊະນິດໃໝ່ ທີ່ໄດ້ອອກວາງຂາຍໃນຕະຫຼາດ ໃນເດືອນຕຸລາຫາກໍຜ່ານມາ ນັກຂ່າວ VOA Kevin Enochs ມີລາຍງານເລື້ອງນີ້ ດ້ວຍ ຄວາມຊ່ອຍເຫຼືອຂອງ ແລັນນີ ຣູວາກາ ທີ່ສົ່ງມາຈາກໄນໂຣບີ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານໃນອັນດັບຕໍ່ໄປ ເຄັນຍາ ເປັນປະເທດທຳອິດໃນໂລກທີ່ເປັນຜູ້ແນະນຳການປິ່ນປົວຂອງໂຣກປອດແຫ້ງ ໂດຍສະເພາະໃນໝູ່ພວກເດັກນ້ອຍ ຢາແບບມີລົດຊາດນັ້ນແມ່ນບໍ່ໄດ້ເສຍຄ່າແຕ່ຢ່າງໃດ ຊຶ່ງລະລາຍໃນນ້ຳງ່າຍ ແລະ ໃຫ້ແນ່ໃຈວ່າ ພວກເດັກນ້ອຍຈະຕ້ອງໄດ້ຮັບຕົວຢາຕາມກຳໜົດຖືກຕ້ອງ ດຣ Immaculate Kathure ໃນໂຄງການໂຣກປອດແຫ້ງແຫ່ງຊາດຂອງເເຄັນຍາ ກ່າວວ່າ: ການກິນຢາບໍ່ຖືກຕ້ອງຕາມກຳນົດນັ້ນຈະນຳໄປສູ່ການເສຍຊີວິດທີ່ບໍ່ຈຳເປັນ ແລະການດື້ຢາຕ້ານໂຣກປອດແຫ້ງ ທ່ານນາງ Cherise Scott ຈາກ ສະມາຄົມໂຣກປອດແຫ້ງ ຫຼື TB Allianceກ່າວວ່າ ພວກເຈົ້າໜ້າທີ່ສາທາລະນະສຸກຂອງເເຄັນຍາ ໄດ້ບອກ VOA ວ່າ ລັດຖະບານຂອງຕົນ ຈະເຮັດທຸກສິ່ງຢ່າງ ທີ່ຕົນສາມາດເຮັດໄດ້ ເພື່ອຄ້ຳປະກັນວ່າ ຕົວຢາເຫຼົ່ານີ້ ຈະໄປຮອດໄປເຖິງພວກເດັກນ້ອຍຜູ້ທີ່ມີຄວາມຈຳເປັນ ແຕ່ວ່າໃນບາງພາກສ່ວນຂອງເເຄັນຍາ ແລະໃນພາກອື່ນໆຂອງໂລກ ການໄດ້ຮັບຢາ ປິ່ນປົວແລະການໄດ້ຮັບການວິນິໄສທີ່ຖືກຕ້ອງ ແມ່ນເປັນການທ້າທາຍຢ່າງໃຫຍ່ ບໍ່ຕ່າງຫຍັງກັນກັບການຕໍ່ສູ້ໂຣກຮ້າຍແຮງນີ້